  Туспуктэм: vk.com (Эльвира Пинчук) Анжелика Тихонова корреспондент Ижкарын Паласькись висёнъёсъя элькун эмъюртэз тупатъязы. Эмъяськонние элькун кивалтэтлэн тӧроезлэн воштӥсез Эльвира Пинчук вуылӥз но боксированной нылпи ёзэтын ортчытэм ужъёсты эскериз. Со сярысь со «ВКонтакте» мерлыко вотэсысь бамаз ивортӥз. Тупатъян ужъёсты быдэстыны элькун коньдэтысь 17 миллион манет висъязы. « Ёзэтын ӧсъёсты, рамаосты, сётон-басьтон укноосты, выжъёсты воштӥзы, интенсивной терапиялы резерв палата радъязы, кислород но электрокужым сётыны трассаос кыскизы. Со сяна, Паласькись висёнъёсъя элькун эмъюртын эмутетья фондысь 3,7 миллион манет тыр арлыдоослы ёзэтысь реанимациез но тупатъязы. Оскытӥсько, таӵе интыын ужаны но умойгес, йӧнатскыны но каньылгес » Эльвира Пинчук, Удмуртиысь кивалтэтлэн тӧроезлэн воштӥсез Пусъём, ужъёсты 30-тӥ пӧсьтолэзьлы йылпумъяны кулэ вал, но дырызлэсь вазь йылаз-пумаз вуттыны быгатӥзы. Али нылпи ёзэтэ пиналъёсты куто ини. Тодэ вайытом, 2022-тӥ арын Удмуртиысь эмъюртъёсты тупатъяны 500 миллион манет висъязы. Солы луыса 39 тазалыкез утён интыосты выльдозы. Тегъёс: Удмуртия Тазалык тупатъянужъёс Ижкар ЭльвираПинчук  